মহাকুম্ভে গিয়ে নিখোঁজ কাঁথির প্রণবকুমার জানা, উৎকন্ঠায় পরিবার

কাঁথি, সৌম্যজিৎ চট্টোপাধ্যায়: মহাকুম্ভে (Mahakumbh) গিয়ে নিখোঁজ কাঁথির (Kathi) ছোটবাঁধ তলিয়ার জুনপুট কোস্টাল থানার বাসিন্দা প্রণবকুমার জানা (Pranab Kumar jana)। বয়স ৭৫। ২৪ ঘন্টা কেটে গেল খোঁজ নেই ওই ব্যক্তির। উৎকণ্ঠায় পরিবার।

গত সোমবার কলকাতার আত্মীয় বলাই দাসের পরিবারের সঙ্গে পবন কুমার জানা কুম্ভ মেলার উদ্দেশ্যে রওনা দেন।। গত মঙ্গলবার গাড়িতে সমস্ত কাপড় চোপড় রেখে স্নানের উদ্দেশ্যে রওনা দিয়েছিলেন। আত্মীয়র অন্যান্য লোকেরা ফিরে এলেও এখনও পর্যন্ত পবন কুমার জানার কোনো খোঁজ নেই।

আরও পড়ুন: কুম্ভস্নানে গিয়ে নিখোঁজ মা, চোখের জলে খুঁজে চলেছে মেয়ে

ঘনঘন সেখানে মাইকিং এর প্রচার চলছে। এখনও পর্যন্ত পরিবারের লোকেরা তার খোঁজ না পাওয়ায় আজ ভোরে মহা কুম্ভের উদ্দেশ্যে রওনা দিয়েছেন।

আনন্দবাবু জানান, বাবার খোঁজ না পাওয়ায় ভীষণ দুশ্চিন্তায় পড়েছি তাই মহাকুম্ভের উদ্দেশ্যে রওনা দিয়েছি জানি না বাবাকে আর ফিরে পাব কিনা। তবে সেখানকার প্রশাসনের সঙ্গে যোগাযোগ চলছে বলেও তিনি জানিয়েছেন।

ইতিমধ্যে মহাকুম্ভের উদ্দেশ্যে রওনা দিয়েছেন নিখোঁজ ব্যাক্তির ছেলে আনন্দ জানা।

এমনকি তিনি কাঁথির সাংসদ সৌমেন্দু অধিকারীর সঙ্গে যোগাযোগ করেছেন। সৌমেন্দু অধিকারী ওখানকার প্রশাসনকে মেল করে সমস্ত ঘটনা জানিয়েছেন বলে জানা গেছে।